b'\n_START_ARTICLE_\nKukkaruukku\n_START_PARAGRAPH_\nKukkaruukku on astia, jossa kasvatetaan erilaisia kasveja. Valmistusmateriaalina on yleisimmin terrakotta, mutta my\xc3\xb6s muovista, savesta, puusta tai kivest\xc3\xa4 voidaan valmistaa kukkaruukkuja. _NEWLINE_Yleens\xc3\xa4 kukkaruukun pohjassa on reik\xc3\xa4, josta ylim\xc3\xa4\xc3\xa4r\xc3\xa4inen vesi tulee ulos alusastialle, vaikka vett\xc3\xa4 antaisikin enemm\xc3\xa4n samalla kertaa. N\xc3\xa4in kasvi pystyy imem\xc3\xa4\xc3\xa4n t\xc3\xa4t\xc3\xa4 vett\xc3\xa4 juurillaan, mik\xc3\xa4li sen tarvitsee. Ulos avoimelle paikalle eiv\xc3\xa4t rei\xc3\xa4tt\xc3\xb6m\xc3\xa4t ruukut sovellu, koska kaatosateella ruukku voi kastua likom\xc3\xa4r\xc3\xa4ksi eik\xc3\xa4 ylim\xc3\xa4\xc3\xa4r\xc3\xa4inen vesi p\xc3\xa4\xc3\xa4se helposti pois._NEWLINE_Kasveille, jotka eiv\xc3\xa4t kest\xc3\xa4 m\xc3\xa4rkyytt\xc3\xa4, sopii parhaiten saviruukku, koska se hengitt\xc3\xa4\xc3\xa4 ja sallii kosteuden haihtumisen. _NEWLINE_Varsinkin savesta ja kivitavarasta tehdyt ruukut voivat rapautua ja jopa haljeta ulkona pakkasessa talvella, joten ne on hyv\xc3\xa4 tyhjent\xc3\xa4\xc3\xa4 talveksi tai s\xc3\xa4ilytt\xc3\xa4\xc3\xa4 muuten suojattuna talven yli. Koristellut mosaikki- ja posliiniruukut kannattaa pit\xc3\xa4\xc3\xa4 sis\xc3\xa4kasveilla, sill\xc3\xa4 ne eiv\xc3\xa4t pid\xc3\xa4 p\xc3\xa4iv\xc3\xa4nvalosta ja saattavat muun muassa haljeta.\n_START_SECTION_\nRuukun tilavuus\n_START_PARAGRAPH_\nKuvan mukainen ruukku on muodoltaan katkaistu kartio. Sen tilavuus voidaan laskea seuraavalla kaavalla:_NEWLINE_jossa  merkitsee tilavuutta,  korkeutta,  ruukun suuaukon s\xc3\xa4dett\xc3\xa4 ja  ruukun pohjan s\xc3\xa4dett\xc3\xa4.'